 Shiite: Bí Buhari kò bá tú ZakZaky silẹ, apa APC kò níí káa mọ Ìgbà àkọkọ kọ nìyí tí àwọn ọmọ ẹgbẹ Shiite yóò fẹhónú hàn fún ìtúsílẹ olori wọn Ìfẹhònú hàn nàá tó wáyé lọjọ kẹsàn án, oṣù Karùn ún, ni wọn ṣe, láti fi rawọ ẹbẹ sí Tinubu, kó le bá Ààrẹ Muhammadu Buhari sọrọ, láti tú olórí wọn, Ibrahim Zakzaky, sílẹ. Zakzaky ti wà láhàmọ àwọn ẹṣọ aláàbò ọtẹlẹmúyẹ DSS, láti ọdún 2015. Shiite ní ó yẹ kí Tinubu lee bá Buhari sọrọ nípa Zakzaky. Wọn ní, níwọn ìgbà tó jẹ pé Tinubu jẹ ọkan gbòógì, lára àwọn tó dá ẹgbẹ òṣèlú APC tó gbé Buhari wọlé sí ipò ààrẹ sílẹ, ó yẹ kó le bá a sọrọ nípa Zakzaky. Àwọn iròyin tì ẹ leè ní ìfẹ síí: Muftau Zakariyau, tó jẹ Olùdarí ẹgbẹ Shiite ní ẹkùn Gúúsù ìwọ oorùn Nàìjíríà, sọ fún BBC Yorùba pé, àwọn wá láti sọ fún Tinubu pé Buhari tó gbé wọlé sípò ti gbàbọdè fún Nàìjíríà. Apá APC le má ká ohun tó le tẹyìn rẹ yọ tí Buhari bá kọ láti tú Zakzaky sílẹ. Àti pé apá APC le máà ká ohun tó le tẹyìn rẹ yọ tí Buhari bá kọ láti tú Zakzaky sílẹ. Ó ní àwọn kò ní sinmi ìfẹhónú hàn títí tí ọgá àwọn yóò fi gba òmìnira. : Ẹgbẹ ẹlẹsìn Islamic Movement kan ni Nàìjíríà, Shiite, ti ṣe ìfẹhónú han lọ sí ilé ọkan ninu aṣíwájú ẹgbẹ òṣèlù All Progressives Congress, APC, Aṣíwájú Bola Tinubu, tó wà ní ìlú Èkó. 